  Майя Бывальцева Удмуртиысь эмъяськонниослы 20 выль санитарной автомобильёс вуизы. 11 ГАЗ-27527 («Соболь») но 9 «Лада-Ларгус» машинаосты ёрос но кар эмъюртъёс басьтозы. Со сярысь элькунысь тазалыкез утёнъя министерстволэн прсс-службаез ивортӥз. Быдэн одӥг машина Алнаш, Дэри, Караулино, Кез, Кизнер, Пичи Пурга, Сюми, Яр ёрос эмъяськонниос но Сарапулысь кар эмъюрт басьтозы. Быдэн кык автомобильёс Балезиное, Глазкаре, Сьӧлтае но Шраканэ кошкозы. Куинь машина Можгаысь ёрос эмъяськоннилы висъязы. Выль автомобильёс висисьёсты эмъяськонние каньылэн вайыны но эм ӧнрчиослэсь ужзэс капчиятыны юрттозы. Со тужгес но гуртын улӥсьёслы кулэ Эльвира Пинчук, Удмуртиысь кивалтэтлэн тӧроезлэн воштӥсезАвтомашинаос «Модернизация первичного звена здравоохранения» федерал программая вуизы. 2021-тӥ арын та прораммая Удмуртия 123 автомобиль но 47 тӥрлык (рентген-аппаратъёс, флюорографъёс, маммографъёс) басьтоз.  Со сяна, Вотка ёросын фельдшер-акушер пункт, Дэри ёросын кык амбулаториос, Воткаын арлыдоослы но Можгаын нылпиослы эмъяськонниос пуктозы. Таяз арын федерал но улосвыл коньдэтъёсысь олом 1 миллиард 100 миллион манет висъялозы.  Тодэ вайытом, Гракысь ёрос эмъяськонние интыысь интые нуллымон рентен-аппарат вуиз. Тегъёс: Ижкар Удмуртия автомашинаос эмъяськонниос АлександрБречалов  